ครม.เตรียมพิจารณาหามาตรการแก้ไขปัญหาราคายางพาราตกต่ำ
ครม.เตรียมพิจารณาหามาตรการแก้ไขปัญหาราคายางพาราตกต่ำ และพิจารณาร่างพระราชกฤษฏีการลดอัตราและยกเว้นภาษี บุคคลธรรมดาสําหรับเงินปันผลตามโครงการจัดการลงทุนกลุ่มอาเซียน

ที่ประชุมคณะรัฐมนตรีวันนี้ 20 พ.ย.61 พลเอก ประยุทธ์ จันทร์โอชา นายกรัฐมนตรี เป็นประธาน จะมีการหารือพิจารณาแก้ไขปัญหายางพาราและปาล์มน้ำมันราคาตกต่ำ หลังนายกรัฐมนตรี เรียกประชุมหน่วยงานที่เกี่ยวข้อง วานนี้ (19 พ.ย.61) โดยกระทรวงเกษตรและสหกรณ์ จะเสนอมาตรการเร่งด่วนเพื่อช่วยเหลือชาวสวนยางพารา ด้วย 3 มาตรการเร่งด่วน เพื่อสร้างความเข้มแข็งแก่เกษตรกรชาวสวนยางเป็นรายครอบครัวเพื่อให้มีรายได้เพิ่มขึ้นระหว่างราคายางพาราตกต่ำ

นอกจากนี้ที่ประชุม เตรียมพิจารณาร่างพระราชกฤษฎีกาเงินสวัสดิการเกี่ยวกับการศึกษาของบุตร พ.ศ. ... และร่างพระราชกฤษฏีการลดอัตราและยกเว้นภาษี การปรับปรุง การจัดเก็บภาษีเงินได้ บุคคลธรรมดาสําหรับเงินปันผลหรือเงินส่วนแบ่งของกําไรที่ได้จากการลงทุนตามโครงการจัดการลงทุนกลุ่มอาเซียน ที่กระทรวงต่างประเทศเสนอ การรายงานผลประชุมการพิจารณา กําหนดสิทธิการตรวงลงตราเพื่อการท่องเที่ยว สิทธิของรับการตรวจลงตราในช่องทางอนุญาตของด้านตรวจคนเข้าเมืองหรือ Visa on Arrival - VoA และสิทธิการยกเว้นการตรวจลงตราเพื่อการท่องเที่ยวพํานักได้ไม่เกิน 30 วัน และเตรียมเห็นชอบการจัดสรรงบกลางประจําปีงบประมาณ พ.ศ.2560 เพื่อเป็นค่าใช้จ่ายสบทบให้กองทุนอ้อยและนํ้าตาลทราย นําไปชําระหนี้เงินกู้ ส่วนต่างราคาอ้อยขั้นต้นและขั้นสุดท้าย ฤดูกาลผลิตปี 2559/2550